## Pravilnik o programu stručnoga ispita za stečajnoga upravitelja i načinu njegova polaganja

### NN 2/2000 (7.1.2000.), Pravilnik o programu stručnoga ispita za stečajnoga upravitelja i načinu njegova polaganja

# MINISTARSTVO PRAVOSUĐA

Na temelju članka 21a. stavka 2. Stečajnoga zakona (»Narodne novine«,
broj 44/96. i 29/99.) ministar pravosuđa donosi

## PRAVILNIK

### O PROGRAMU STRUČNOGA ISPITA ZA STEČAJNOGA UPRAVITELJA I NAČINU NJEGOVA POLAGANJA

I. OPĆE ODREDBE

Članak 1.

Ovim se Pravilnikom propisuje program stručnoga ispita za stečajnoga
upravitelja (sadržaj stručnoga ispita) i način njegova polaganja: podnošenje
prijave i odlučivanje o utvrđivanju prava na polaganje ispita, sastav i
rad Ispitnog povjerenstva za polaganje stručnog ispita za stečajnoga upravitelja
(u daljnjem tekstu: Ispitno povjerenstvo), način ispitivanja, način ocjenjivanja,
izdavanje svjedodžbe, vođenje evidencije o tome ispitu i druga pitanja
u svezi s polaganjem ispita za stečajnoga upravitelja.

Članak 2.

Stručni se ispit za stečajnoga upravitelja (u daljnjem tekstu: stručni
ispit) polaže pred Ispitnim povjerenstvom po programu propisanom ovim Pravilnikom.

II. ISPITNO POVJERENSTVO

Članak 3.

Ispitno povjerenstvo ima predsjednika i dva člana. Predsjedniku i članovima
Ispitnog povjerenstva određuju se zamjenici.

Ispitno povjerenstvo imenuje ministar pravosuđa na vrijeme od dvije
godine iz redova osoba koje imaju odgovarajuće radno iskustvo ili su se
istakle znanstvenim i stručnim radom iz predmeta koji se ispituju.

Predsjednik Ispitnog povjerenstva imenuje se iz reda ispitivača iz predmeta
stečajno pravo.

Ispitno povjerenstvo ima tajnika. Tajniku ispitnog povjerenstva određuju
se zamjenici.

Upravni i računovodstveni poslovi za Ispitno povjerenstvo obavljaju
se u Ministarstvu pravosuđa.

Članak 4.

Prije imenovanja predsjednika i članova Ispitnog povjerenstva, kao i
njihovih zamjenika, ministar pravosuđa može zatražiti od Visokoga trgovačkog
suda Republike Hrvatske, pravnih fakulteta, ekonomskih fakulteta te drugih
osoba i tijela da predlože osobe koje bi mogle biti imenovane za predsjednika
i članove Ispitnog povjerenstva i njihove zamjenike.

Rješenjem o imenovanju predsjednika i članova Ispitnog povjerenstva
određuje se koje će predmete ispitivati predsjednik i njegovi zamjenici,
odnosno članovi Ispitnog povjerenstva i njihovi zamjenici.

Rješenjem iz stavka 2. ovoga članka imenuje se i tajnik Ispitnog povjerenstva
i njegovi zamjenici iz reda službenika Ministarstva pravosuđa koji su položili
pravosudni ispit.

Članak 5.

Predsjednik Ispitnog povjerenstva odgovoran je za zakonito provođenje
stručnoga ispita.

Tajnik Ispitnog povjerenstva dužan je:

- utvrditi istovjetnost osobe koja polaže stručni ispit,

- utvrditi jesu li plaćeni troškovi stručnoga ispita,

- upoznati osobu koja polaže stručni ispit s njezinim pravima i obvezama,

- voditi zapisnik o tijeku stručnoga ispita i

- obavljati i druge poslove propisane ovim Pravilnikom.

Članak 6.

Predsjednik, članovi i tajnik Ispitnog povjerenstva imaju pravo na nagradu
za rad u Ispitnom povjerenstvu.

Visinu nagrade iz stavka 1. ovoga članka posebnim rješenjem određuje
ministar pravosuđa.

Troškove rada Ispitnog povjerenstva snosi kandidat. Visinu troškova
utvrđuje ministar pravosuđa.

III. PRIJAVA ZA POLAGANJE STRUČNOGA ISPITA

Članak 7.

Stručni ispit može polagati osoba koja ima visoku stručnu spremu (VII/1
stupanj).

Prijava za polaganje stručnoga ispita podnosi se Ministarstvu pravosuđa.

Prijava mora sadržavati podatke o kandidatu s naznakom JMBG.

Prijavi se prilaže dokaz o visokoj stručnoj spremi (VII/1 stupanj),
a kandidati koji su položili pravosudni ispit ili ispit za ovlaštenoga
državnoga revizora, odnosno ovlaštenoga revizora prilažu i dokaze o tome.

Ministarstvo pravosuđa provjerava ispunjava li kandidat uvjete za polaganje
stručnoga ispita i o tome donosi rješenje.

Članak 8.

Vrijeme polaganja stručnoga ispita određuje rasporedom predsjednik Ispitnog
povjerenstva uzimajući u obzir i želje kandidata.

Obavijest o mjestu i danu polaganja stručnoga ispita mora biti dostavljena
osobi koja je podnijela prijavu najmanje osam dana prije dana određenog
za polaganje stručnoga ispita.

Uz pristanak kandidata rok iz stavka 2. ovoga članka može biti i kraći.

Članak 9.

Kandidatu koji je podnio prijavu može se odgoditi polaganje stručnoga
ispita, ako za to postoje osobito opravdani razlozi. Ispit se može odgoditi
za najdulje dva mjeseca.

Ako kandidat kojemu nije odgođeno polaganje stručnoga ispita ne pristupi
njegovu polaganju, ispit može polagati nakon isteka roka od šest mjeseci.

IV. POLAGANJE STRUČNOGA ISPITA

Članak 10.

Stručni se ispit polaže u Ministarstvu pravosuđa.

Članak 11.

Stručni se ispit polaže usmeno na način koji omogućuje utvrđivanje stvarne
osposobljenosti osobe za obnašanje dužnosti stečajnoga upravitelja.

Članak 12.

Redoslijed ispitivanja pojedinih kandidata na stručnom ispitu određuje
predsjednik Ispitnog povjerenstva.

Stručni je ispit javan. Predsjednik Ispitnog povjerenstva može udaljiti
slušatelje koji svojim ponašanjem ometaju ispitivanje, kao i slušatelje
koji se u prostoriji u kojoj se obavlja ispitivanje ne mogu smjestiti na
način da ne ometaju ispitivanje.

Članak 13.

Ako kandidat tijekom polaganja stručnoga ispita odustane od njegova
polaganja, smatrat će se da ispit nije položio.

Iznimno od odredbe stavka 1. ovoga članka, ako kandidat iz zdravstvenih
ili drugih osobito opravdanih razloga odustane od započetoga polaganja
stručnoga ispita, Ispitno će povjerenstvo donijeti odluku o odgodi ispita.
Ispit se može odgoditi za najdulje dva mjeseca.

Ako kandidat ne nastavi polaganje stručnoga ispita u određeno vrijeme,
smatrat će se da ispit nije položio.

Članak 14.

Uspjeh na ispitu ocjenjuje se prema rezultatu koji je kandidat pokazao
na ispitu ocjenom »položio« ili »nije položio«.

O uspjehu kandidata Ispitno povjerenstvo odlučuje većinom glasova.

Rezultat ispita priopćuje se kandidatu odmah.

Članak 15.

Za vrijeme ispita tajnik Ispitnog povjerenstva vodi zapisnik posebno
za svakoga kandidata.

U zapisnik se upisuju osobni podaci kandidata, sastav Ispitnog povjerenstva,
pitanja koja su kandidatu postavljena, te ocjena.

Zapisnik potpisuju predsjednik i članovi Ispitnog povjerenstva koji
su kandidata ispitivali, tajnik Ispitnog povjerenstva i kandidat.

Članak 16.

Kandidat koji na ispitu ne pokaže zadovoljavajući rezultat iz jednoga
predmeta može polagati popravni ispit samo iz toga predmeta. Rok za polaganje
popravnog ispita ne može biti kraći od jednog mjeseca niti dulji od tri
mjeseca.

Kandidat koji u roku iz stavka 1. ovoga članka ne pristupi polaganju
popravnog ispita ili na popravnom ispitu ne zadovolji, ispit nije položio.

Članak 17.

Kandidat koji ispit nije položio može ga ponoviti poslije četiri mjeseca.

Članak 18.

Neposredno nakon položenoga ispita kandidatu se izdaje potvrda o položenom
stručnom ispitu.

Kandidatu koji je položio ispit naknadno se izdaje svjedodžba o položenom
stručnom ispitu.

Svjedodžba o položenom stručnom ispitu izdaje se najkasnije u roku od
tri mjeseca od dana položenoga stručnog ispita na obrascu broj 1 koji je
sastavni dio ovoga Pravilnika.

Svjedodžbu o položenom stručnom ispitu potpisuju predsjednik i tajnik
Ispitnog povjerenstva, a potvrdu tajnik Ispitnog povjerenstva.

Članak 19.

U Ministarstvu pravosuđa vodi se evidencija o kandidatima koji su pristupili
polaganju stručnoga ispita u knjizi stručnih ispita. Podatke unesene u
knjigu stručnih ispita svojim potpisom ovjerovljuju predsjednik i tajnik
Ispitnog povjerenstva. Obrazac knjige stručnih ispita (obrazac broj 2)
sastavni je dio ovoga Pravilnika.

V. PROGRAM STRUČNOGA ISPITA

Članak 20.

Stručni se ispit polaže iz predmeta:

1. stečajno pravo,

2. osnove građanskog prava, prava društava i trgovačkog prava,

3. osnove računovodstva i financija.

Kandidat koji ima položen pravosudni ispit ne polaže ispit iz predmeta
osnove građanskog prava, prava društava i trgovačkog prava.

Kandidat koji ima položen ispit za ovlaštenoga državnog revizora ili
ovlaštenoga revizora ne polaže ispit iz predmeta osnove računovodstva i
financija.

Članak 21.

Predmet stečajno pravo obuhvaća sljedeće pravne izvore:

**1. Stečajni zakon (»Narodne novine«, broj 44/96. i 29/99.).**

**2. Zakon o bankama (»Narodne novine«, broj 161/98.),** i to:

- računovodstvo u bankama (članci 52. do 55.),

- sanacija banaka (članak 90.),

- stečaj banke (članci 91. do 96.).

**3. Zakon o sudovima (»Narodne novine«, broj 3/94., 100/96., 115/97.
i 131/97.),** i to:

- opće odredbe (članci 2., 3. i 6.),

- ustrojstvo i nadležnost sudova (članci 13. do 15. i 19.).

**4. Zakon o javnom bilježništvu (»Narodne novine«, broj 78/93. i 29/94.),**i to:

- osnovne odredbe (članci 1. do 3.).

**5. Zakon o parničnom postupku (»Narodne novine«, broj 53/91., 91/92.
i 112/99.),** i to:

- stranke i njihovi zakonski zastupnici (članci 77. do 86. i 88.),

- opunomoćenici (članci 89. do 101.),

- dostava pismena i razmatranje spisa (članci 133. do 150.),

- prekid i mirovanje postupka (članci 212. do 218.),

- sudska nagodba (članci 321. do 324.),

- postupak u trgovačkim sporovima (članci 488. do 502.).

**6. Ovršni zakon (»Narodne novine«, broj 57/96. i 29/99.),** i to:

- osnovne odredbe (članci 1. do 19., osim članka 16a.),

- ovršna i vjerodostojna isprava (članci 20. do 33.),

- predlaganje i određivanje ovrhe (članci 34. do 38.),

- provedba ovrhe (članci 39. do 45.),

- prodaja nekretnine (članci 90. do 103.),

- namirenje vjerovnika (članci 104. do 111.),

- osiguranje prethodnim mjerama (članci 284., 285., 287., 290. i 291.),

- privremene mjere (članci 293., 295. do 299.).

**7. Zakon o radu (»Narodne novine«, broj 38/95., 54/95. i 65/95.),**
i to:

- sklapanje ugovora o radu (članci 8. do 22.),

- plaće (članci 81. do 88.),

- naknada štete (članci 98. do 102.),

- prestanak ugovora o radu (članci 103. do 122.),

- sindikati i udruge poslodavaca (članci 159., 162. i 182.),

- kolektivni ugovori (članci 185., 187. 189., 190., 194. do 197.).

Članak 22.

Predmet osnove građanskog prava, prava društava i trgovačkog prava obuhvaća
sljedeće pravne izvore:

**1. Zakon o vlasništvu i drugim stvarnim pravima (»Narodne novine«,
broj 91/96. i 137/99.),** i to:

- opće odredbe o stvarima i stvarnim pravima (članci 1. do 9.),

- posjed (članci 10. do 29.),

- o vlasništvu uopće (članci 30. do 32.),

- suvlasništvo (članci 36. do 39., 47.),

- zajedničko vlasništvo (članci 57. do 65.),

- vlasništvo posebnih dijelova nekretnine (članci 66. do 68.),

- stjecanje vlasništva (članci 114., 115., 119. do 130.),

- zaštita vlasništva (članci 161., 162., 166. do 168.),

- založno pravo (članci 297. do 305., 321., 336. do 353.).

**2. Zakon o zemljišnim knjigama (»Narodne novine«, broj 91/96. i 137/99.),**
i to:

- opće odredbe (čalnci 1. do 13.),

- sastav zemljišne knjige (članci 14. do 29.),

- o knjižnim upisima (članci 30. i 31.),

- postupak u zemljišnoknjižnim stvarima (članci 90. do 95., 97. i 98.),

- brisovna tužba (članak 129.),

- amortizacija i brisanje starih hipotekarnih tražbina (članci 141.
do 144.),

- EOP - zemljišna knjiga (članci 163. i 170.).

**3. Zakon o zakupu poslovnoga prostora (»Narodne novine«, broj 91/96.
i 124/97.),** i to:

- zasnivanje zakupa (članci 1. do 7.),

- prestanak zakupa (članci 23. do 33.).

**4. Zakon o obveznim odnosima (»Narodne novine broj 53/91., 73/91.,
111/93., 3/94., 7/96. i 112/99.)** i to:

- sklapanje ugovora (članci 26. i 28.),

- zastupanje (članci 84. do 94.),

- nevažnost ugovora (članci 103., 109., 111., 112., 113. i 117.),

- raskid ugovora zbog neispunjenja, raskid ili izmjena ugovora zbog
promijenjenih okolnosti, nemogućnost ispunjenja, prekomjerno oštećenje,
zelenaški ugovor (članci 124. do 139. i 141.),

- pravo na naknadu štete (članci 154., 170., 173. i 262.),

- kamata (članci 277. do 279., 399., 400. i 402.),

- prestanak obveza (članci 295. do 323.),

- zakašnjenje (članci 324. do 326.),

- prijeboj (kompenzacija) (članci 336. do 343.),

- zastara (članci 360. do 393.),

- novčane obveze (članci 394. do 398.),

- solidarne obveze (članak 414., 425. i 426.),

- promjena vjerovnika ili dužnika (članci 436. do 453.),

- jamstvo (članci 997. do 1019.),

- upućivanje (asignacija) (članci 1020. do 1034.),

- akreditivi (članci 1072. do 1082.),

- bankarska garancija (članci 1083. do 1087.).

**5. Zakon o zateznim kamatama (»Narodne novine«, broj 28/96.).**

**6. Uredba o visini stope zatezne kamate (»Narodne novine«, broj 76/96.).**

**7. Zakon o trgovačkim društvima (»Narodne novine«, broj 111/93.,
34/99. i 121/99.),** i to:

- opće odredbe (članci 1. do 13., 18., 19., 21., 24., 26., 28. do 32.,
35., 37. i 41. do 67.),

- javno trgovačko društvo (članci 68., 69. 94. do 96.),

- komanditno društvo (članci 131., 132., 143. i 144.),

- dioničko društvo (članci 159. do 171., 211. do 217., 224., 226., 227.
stavak 1., 228., 239. do 242., 244., 252., 273., 355., 356., 360. i 362.),

- društvo s ograničenom odgovornošću (članci 385. do 387., 398., 409.
do 412., 415., 417., 422. do 427., 430., 440. i 441.),

- pripajanje i spajanje društava (članci 512. do 550.),

- prijenos imovine (članci 551. i 552.).

**8. Zakon o izdavanju i prometu vrijednosnim papirima (»Narodne novine«,
broj 107/95. i 142/98.),** i to:

- opće odredbe (članci 1. do 3.),

- zaštita investitora (članci 70. do 72.),

- podjela i spajanje dionica (članci 78. do 80.),

- prijenos vlasništva (članci 93. do 98.).

**9. Zakon o mjenici (»Narodne novine, broj 74/94.),** i to

- izdavanje i oblik trasirane mjenice (članci 1. do 9.),

- vlastita mjenica (članci 109. i 110.).

**10. Zakon o čeku (»Narodne novine«, broj 74/94.),** i to:

- izdavanje i oblik čeka (članci 1. do 6.),

- indosament (članci 7. i 8.).

**11. Zakon o obrtu (»Narodne novine«, broj 77/93. i 90/96.),** i
to:

- opće odredbe (članci 1. i 2.),

- tvrtka i sjedište (članci 16. do 18.),

- poslovanje obrta (članci 19. i 20.),

- prestanak obrta (članci 36. do 38.).

**12. Zakon o zadrugama (»Narodne novine«, broj 36/95.),** i to:

- opće odredbe (članci 1. do 6.),

- osnivanje zadruge (članci 7. do 9.),

- imovina i poslovanje zadruge (članci 19. do 22.),

- prestanak zadruge (članak 23.).

**13. Zakon o ustanovama (»Narodne novine«, broj 76/93., 29/97. i 47/99.)**,
i to:

- opće odredbe (članci 1. do 11.),

- imovina ustanove i odgovornost za njene obveze (članci 57. do 59.),

- prestanak ustanove (članci 71. do 74.).

Članak 23.

Predmet osnove računovodstva i financija obuhvaća sljedeće pravne izvore:

**1. Zakon o računovodstvu (»Narodne novine«, broj 90/92.),** i to:

- temeljne odredbe (članak 1.),

- prikupljanje, obrada podataka i knjigovodstvene isprave (članci 2.
do 6.),

- poslovne knjige (članci 7. do 11.),

- popis imovine i obveza (članci 12. i 13.),

- temeljni financijski izvještaji (članak 14.),

- računovodstveni standardi (članak 15.),

- klasifikacija poduzetnika (članak 16.),

- sadržaj financijskih izvještaja (članci 17. do 25.),

- predočenje financijskih izvještaja i godišnjeg izvještaja (članak
30.).

**2. Zakon o reviziji (»Narodne novine«, broj 90/92),** i to:

- temeljne odredbe (članci 1. do 5.),

- revizorska tvrtka (članci 6. do 11.).

**3. Zakon o platnom prometu u zemlji (»Narodne novine«, broj 27/93.
i 23/99.)**, i to:

- opće odredbe (članci 1. do 6. i 8.),

- ovlaštene organizacije za obavljanje platnog prometa (članci 9. do
12.),

- računi za obavljanje platnog prometa (članci 13. do 17.),

- oblici plaćanja (članci 18. do 21.),

- način izvršavanja platnog prometa (članci 22. do 29., 32. do 35.).

**4. Odluka o uvjetima i načinu plaćanja gotovim novcem (»Narodne novine«,
broj 142/97., 80/98. i 64/99.).**

**5. Zakon o trgovini (»Narodne novine«, broj 11/96. i 75/99.)**,
i to:

- uvjeti za obavljanje trgovine s inozemstvom (članci 21. do 53.).

**6. Zakon o osnovama deviznog sustava, deviznog poslovanja i prometu
zlata (»Narodne novine«, broj 91A/93. i 36/98.),** i to:

- osnovne odredbe (članci 1. do 8.),

- devizno tržište i tečaj domaće valute (članci 9. do 27.),

- devizno poslovanje (članci 28. do 60.).

**7. Zakon o kreditnim poslovima s inozemstvom (»Narodne novine«, broj
43/96.),** i to:

- osnovne odredbe (članci 1. do 3.),

- uvjeti i način sklapanja kreditnih poslova s inozemstvom (članci 4.
do 13.),

- registriranje kreditnih poslova s inozemstvom (članak 14.).

**8. Zakon o Državnoj agenciji za osiguranje štednih uloga i sanaciju
banaka (»Narodne novine«, broj 44/94., 79/98. i 19/99.),** i to:

- opće odredbe (članci 1. i 2.).

**9. Zakon o Hrvatskoj garancijskoj agenciji (»Narodne novine«, broj
29/94.),** i to:

- cilj i osnivanje (članak 1. i članak 2. stavci 1. i 2.).

**10. Zakon o investicijskim fondovima (»Narodne novine«, broj 107/95.),**
i to:

- djelokrug uređenja (članak 1.),

- investicijski fond (članak 2.).

**11. Zakon o porezu na dohodak (»Narodne novine«, broj 25/95. - pročišćeni
tekst, 52/95., 106/96. i 164/98.),** i to:

- temeljne odredbe (članci 1. do 6.),

- vrste dohodaka (članci 7. do 19a., 30. do 33.),

- osobni odbici i porezni gubitak (članci 34. i 35.).

**12. Zakon o porezu na dobit (»Narodne novine«, broj 35/95. - pročišćeni
tekst i 106/96.),** i to:

- temeljne odredbe (članci 1. do 12.),

- porezna stopa (članak 13.).

**13. Zakon o porezu na dodanu vrijednost (»Narodne novine«, broj 47/95.,
164/98. i 105/99.),** i to:

- temeljne odredbe (članak 1.),

- predmet oporezivanja (članci 2. do 4.),

- mjesto oporezivanja (članak 5.),

- porezni obveznik (članak 6.),

- nastanak porezne obveze (članak 7.),

- porezna osnovica (članci 8. i 9.),

- porezna stopa (članci 10. i 10a.),

- porezna oslobođenja (članci 11. do 14.),

- razdoblje oporezivanja, obračunavanje poreza, postupak oporezivanja
i plaćanje poreza (članci 16. do 19.),

- odbitak pretporeza (članak 20.).

**14. Zakon o porezu na promet nekretnina (»Narodne novine«, broj 69/97.)**,
i to:

- temeljne odredbe (članci 1. do 3.),

- predmet oporezivanja (članci 4. i 5.),

- porezni obveznik (članci 6. do 8.),

- porezna osnovica (članak 9.),

- porezna stopa (članak 10.),

- porezna oslobođenja (članci 11. do 13.).

**15. Zakon o zdravstvenom osiguranju (»Narodne novine«, broj 1/97.
- pročišćeni tekst, 109/97., 13/98., 88/98., 10/99. i 34/99.)**, i to:

- opće odredbe (članci 1. i 2.),

- osigurane osobe (članci 5. do 14.),

- izvori sredstava obveznoga zdravstvenog osiguranja (članci 41. do
54., 56. do 60b.),

- kaznene odredbe (članci 96. do 102.).

**16. Zakon o mirovinskom osiguranju (»Narodne novine«, broj 102/98.)**,
i to:

- opće odredbe (članci 1. do 9.),

- vrste osiguranja i osiguranje osoba (članci 10. do 36.),

- financiranje - doprinosi (članci 136., 140. do 151.),

- kazne (članci 168. do 171.).

Članak 24.

Pravne izvore za polaganje stručnoga ispita čine i sve izmjene i dopune
propisa iz članaka 21., 22. i 23. ovoga Pravilnika, kao i svi novi propisi
iz područja iz kojih se polaže stručni ispit doneseni nakon 30. prosinca
1999. godine.

Članak 25.

Ovaj Pravilnik stupa na snagu tridesetoga dana od dana objave u »Narodnim
novinama«.

Klasa: 700-01/99-01/0008
Urbroj: 514-02-02/4-99-2
Zagreb, 30. prosinca 1999.

Ministar
**dr. Zvonimir Šeparović,** v. r.

```
                                                        OBRAZAC br. 1

                                GRB
                         REPUBLIKA HRVATSKA
                        MINISTARSTVO PRAVOSUĐA

                Ispitno povjerenstvo za polaganje stručnoga ispita
                        za stečajnoga upravitelja

Klasa: UP/I- ______________

Urbroj: ___________________

Zagreb, ___________________

Na temelju elanka 18. stavka 2. Pravilnika o programu stručnoga ispita
za stečajnoga upravitelja i načinu njegova polaganja (»Narodne novine«,
broj ________) izdaje se

                                SVJEDODŽBA

                o položenom struenom ispitu za steeajnoga upravitelja

______________________________________JMBG ___________________

rođen/a _______________________________ u ____________________

općina/grad __________________________________________________

država _______________________________________________________

stručna sprema __________________ iz _________________________

položio-la je dana __________________ stručni ispit za stečajnoga up-
ravitelja pred Ispitnim povjerenstvom za polaganje stručnoga ispita
za stečajnoga upravitelja pri Ministarstvu pravosuđa.

Ova je svjedodžba oslobo?ena od plaaanja upravne pristojbe po elanku
__________ Zakona o upravnim pristojbama.

                Tajnik                          Predsjednik

        Ispitnog povjerenstva           Ispitnog povjerenstva

        ________________________        ________________________

                                                        OBRAZAC br. 2

Redni broj ____________________

Klasa: UP/I ___________________

   Kandidat ____________________  JMBG ________________________

iz ____________________  polagao-la je ____________________  put

stručni ispit za stečajnoga upravitelja na temelju članka ______

Pravilnika o programu stručnoga ispita za stečajnoga upravitelja i

načinu njegova polaganja (»Narodne novine«, broj ______________)

dana ____________________________ godine.

Kandidat je - nije položio-la stručni ispit za stečajnoga upravitelja,
nego se upućuje na popravni ispit iz predmeta _______________________,

                Tajnik                          Predsjednik

        Ispitnog povjerenstva           Ispitnog povjerenstva

        ________________________        ________________________

Kandidat je pristupio-la polaganju popravnog ispita iz navedenog
predmeta dana ____________________  godine.

Kandidat je-nije na popravnom ispitu zadovoljio-la, nakon čega
Ispitno povjerenstvo proglašava da kandidat je-nije položio-la
stručni ispit za stečajnoga upravitelja.

                Tajnik                          Predsjednik

        Ispitnog povjerenstva           Ispitnog povjerenstva

        ________________________        ________________________

Primjedba:

```

Pravilnik, NN 2/2000-11